kardosdrur/scandi-wiki huggingface dataset:
Hugh Dallas

Hugh Dallas (født 26. oktober 1957) er en tidligere skotsk fodbolddommer.

I 1999 dømte han UEFA-cupfinalen og han dømte både i EM 2002 og VM 2002. Han var 4. dommer i VM-finalen i 2002.

Han dømte  i den kontroversielle kamp mod  i EM 2000. Jugoslavien vandt 1–0.

I USA er han mest kendt for ikke at have givet  straffespark i kampen mod  i kvartfinalen i VM 2002. Et skud fra amerikanske Gregg Berhalter blev stoppet på mållinjen af Tysklands Torsten Frings. Tyskland vandt kampen og gik senere til finalen som de tabte 0–2 til .

I december 2002 blev han medlem af Order of the British Empire for sin indsats indenfor skotsk fodbold. Hugh Dallas blev pensioneret i 2004/05-sæsonen i Skotland.

Fodbolddommere fra Skotland
Dommere i VM i fodbold 1998
Dommere i VM i fodbold 2002
Personer tildelt Member of the Order of the British Empire
Dommere i UEFA Champions League
Stuart Dougal

Stuart Dougal (født 6. november 1962) er en tidligere skotsk fodbolddommer fra Glasgow. Han startede som dommer i 1986 efter et skøjte-uheld, der var skyld i at han måtte stoppe som fodboldspiller. Han blev FIFA-dommer i 1996 og dømte internationale kampe frem til 2007, hvor han faldt for aldersgrænsen på 45 år for internationale dommere.

Karriere 
Dougal dømte en kamp mellem  og  den 16. august 2006. Han har også dømt kampe mellem Celtic og Rangers otte gange. På de otte gange uddelte han 43 gule kort og tre røde kort.

Kampe med danske hold 
 Den 10. november 2011: Venskabskamp:  –  1-1.
 Den 15. december 2005: Gruppespil i UEFA Cuppen: Palermo – Brøndby IF 3-0.

Eksterne henvisninger 
 Palmarés for Stuart Dougal  worldreferee, hentet 27. august 2011.

Referencer 

Fodbolddommere fra Skotland
Personer fra Glasgow
Laurent Schwartz

Laurent-Moïse Schwartz (født 5. marts 1915 i Paris, død 4. juli 2002 i Paris) var en fransk matematiker. Han var pioner inden for distributionsteorien, som giver en veldefineret betydning til objekter så som Dirac delta-funktionen. Han blev tildelt Fieldsmedaljen i 1950 for sit arbejde. Han underviste i en lang årrække på École polytechnique.

Matematikere fra Frankrig
Modtagere af Fieldsmedaljen
Personer fra Paris
Franskmænd i 1900-tallet
Franskmænd i 2000-tallet
Tørrestativ

Et tørrestativ er en anordning til at hænge vasketøj til tørre på og er et miljøvenligt alternativ til en tørretumbler.

Et tørrestativ kan være lavet af metal, kunststof eller træ og findes i forskellige udformninger til såvel indendørs som udendørs brug.

Tørrestativer til indendørs brug er som oftest sammenklappelige og bruges kun til mindre mængder af vasketøj, mens de udendørs tørrestativer kan være betydeligt mere omfangsrige, ligesom de kan fås både med og uden tag.

Ved brug af indendørs tørrestativ kan det medføre risiko for dannelse af skimmelsvamp, da vandet fra tøjet fordamper og øger luftfugtigheden, der danner grobund for svampesporer i organisk byggemateriale såsom gipsvægge og trækonstruktioner.

Eksterne henvisnigner 

Vasketøj
Husholdningsredskaber
Bad Manners

Bad Manners er et engelsk two tone ska band. De blev hurtigt den britiske popscenes favoritter gennem deres skaldede korpulente forsangers narrestreger på scenen, hvilket førte til en tidlig eksponering via optræden i Top of the Pops og optræden i live-dokumentarfilmen Dance Craze.

Med Buster Bloodvessel (født Douglas Trendle) i forgrunden blev Bad Manners dannet i 1976, mens medlemmerne gik sammen i Woodberry Down School i nærheden af Manor House i det nordlige London. Bad Manners var på toppen af deres popularitet i begyndelsen af 1980'erne, i en periode hvor andre ska revival bands som Madness, The Specials og The Selecter fyldte hitlisterne. Bad Manners tilbragte 111 uger i UK Singles Chart mellem 1980 og 1983. og de opnåede også succes på hitlisterne med deres fire første albums, hvor Gosh It's... Bad Manners, Loonee Tunes ! og Ska 'n' B værende deres største sælgere.

Kildehenvisninger 

Ska
Musikgrupper fra England
Cirkusmuseet

Cirkusmuseet i Hvidovre er blandt Europas største cirkus- og artistmuseer med en samling på over 100.000 forskellige museumsnumre. Museet bygger på samleren og jongløren Ølund Barlys fantastiske cirkussamling, men i løbet af årene er der kommet flere genstande og arkivalier til blandt andet fra den verdenskendte illusionist Truxa. 

Museet åbnede i 2001 i den gamle kommandantbygning i Avedørelejren. Det skete efter en stor indsats fra foreningen Barlys Venner, der efter at Københavns Amt havde påbegyndt registreringsarbejdet af samlingen i 1992, ledte med lys og lygte efter et sted at udstille samlingen. Chancen bød sig da Hvidovre Kommune i 1999 købte Avedørelejren med ønsket om at skabe en attraktiv bydel, hvor funktionerne blev blandet. Her skulle både være kultur, turisme, erhverv og boliger. Kommunen manglede den attraktion, der kunne tilbyde kultur og tiltrække turister og på den måde blev Barlys samling og Hvidovre Kommune smedet sammen. Museet er siden 2004 helt og holdent blevet drevet af Hvidovre Kommune.

I dag tilbyder museet udover en fascinerende udstilling også masser af cirkusaktiviteter. Avedørelejrens gamle Fægtesal er med tilskud fra Realdania og Arbejdsmarkedets Feriefond således blevet ombygget udelukkende til cirkusformål. Her kan firmaer, skoler, børn og børnefamilier selv prøve kræfter med artisteriet i en professionel ramme og i ferierne fremvises den ægte cirkuskunst af forskellige artister.

Museet er i dag en del af Forstadsmuseet, som er det lokalhistoriske museum for Brøndby og Hvidovre.

Eksterne henvisninger 
 Cirkusmuseet
 Forstadsmuseet

Museer i Region Hovedstaden
Avedøre
Museet
Museer etableret i 2001
Jean-Léon Gérôme

Jean-Léon Gérôme (født 11. maj 1824 i Vesoul i Haute-Saône, død 10. januar 1904 i Paris) var en fransk maler og billedhugger,  der arbejdede i stilarten akademisk kunst, som han bragte til et kunstnerisk højdepunkt.

Gérôme malede hovedsageligt historiske motiver og mytologiske figurer og modellerede statuer.

Eksterne henvisninger 

 

Malere fra Frankrig
Historiemalere
Franskmænd i 1800-tallet
Medlemmer af Académie des beaux-arts
Bailey Jay

Bailey Jay (født 5. november 1988 i Richmond, Virginia, USA) er en transkønnet pornoskuespiller. I 2011, vandt hun AVN Award som Transsexual Performer of the Year. Hun er også medvært på podcasten "Bailey Jay Radio" sammen med sin fotograf Matthew Terhune.

Priser 
 2011 AVN Award winner – Transsexual Performer of the Year
 2011 XBIZ Award nominee – Transsexual Performer of the Year
 2010 Tranny Award winner – Best Website Model (Solo)

Kilder

Eksterne henvisninger 

 

Transseksuelle pornoskuespillere fra USA
Podcastere fra USA
Valentīna Eiduka

Valentīna Eiduka (12. marts 1937) er en pensioneret lettisk spydkaster. På det seneste har hun virket som træner for flere lettiske spydkastere, herunder olympiske medaljevindere som Vadims Vasiļevskis og Ainārs Kovals.

Eidukas personlige rekord i spydkast er 52,97 meter, som hun opnåede i 1964. I løbet af sin karriere var hun mester i spydkast otte gange for Lettiske SSR. I 2006 og 2008 blev hun kåret til årets sportspersonlighed i Letland, og er siden den 14. oktober 2008 Officer af Trestjerneordenen, en orden hun fik overrakt af Letlands præsident Valdis Zatlers på Riga Slot den 17. november 2008.

Eiduka har været træner for de olympiske medaljevindere Vadims Vasiļevskis og Ainārs Kovals, samt den nuværende junior verdensrekordindehaver Zigismunds Sirmais, Sinta Ozoliņa-Kovala og Inga Kožarenoka. Tidligere har hun også trænet Voldemārs Lūsis, søn af legendariske Jānis Lūsis.

Kildehenvisninger 

Spydkastere fra Letland
Officerer af Trestjerneordenen
Francesco Hayez

Francesco Hayez (født 11. februar 1791 i Venedig, død 11. februar 1882 i Milano) var en italiensk romantisk maler. Francesco Hayez signerede ikke sine malerier og malede ofte samme motiv mange gange.

Eksterne henvisninger 

 
 The Kiss  Zoomable reproduction (4 million pixels) of the masterpiece of Hayez

Malere fra Italien
Personer fra Venedig
Danske mesterskaber i atletik 1906

Danske mesterskaber i atletik 1906 var det 13. Danske mesterskaber i atletik og blev afholdt 28.-29. juli i Odense. Mesterskabet var åben for udlandske deltager.

{| class="wikitable" 
! width="110px"|Disciplin 
! width="210px"|Guld
! width="210px"|Sølv
! width="210px"|Bronze
|-
|100 meter 
|Axel Petersen 
Freja København 
11,8 
|Hans Jacob Errboe 
Odense GF
? 
|Th. Christiansen
Aarhus 1900 
? 
|-
|¼ mile 
|Carl Jørgensen 
Københavns FF 
55,0 
|Hans Jacob Errboe 
Odense GF 
? 
|Henry Thode 
IF Sparta 
? 
|-
|½ mile 
|Carl Jørgensen 
Københavns FF 
2,07,0 
|Henry Thode 
IF Sparta 
? 
|Randrup Lindholt 
Københavns FF 
? 
|-
|1 mile 
|Otto Larsen 
AIK 95 
4,51,0 
|Peter Hansen 
Odense GF 
? 
|Carl Jørgensen 
Københavns FF 
? 
|-
|1 dansk mil 
|Kjeld Nielsen 
Ben Hur 
25,44,0 
|A. Johansen 
 Helsingborg  
?  
|Julius Jørgensen  
AIK 95 
28,46,8
|-
|4 x 100 meter 
| Københavns FF
49,8
|
|
|-
|120 yards hæk 
|Hans Jacob Errboe  
Odense GF  
17,3
|T. Linko  
 Reipas Lahti
|
|-
|Højdespring 
|Holger Warendorph  
 Kristiania  
1,60  
|Carl Georg Christensen  
Københavns FF  
1,55  
|Aage Petersen  
Freja Odense  
1,40  
|-
|Stangspring  
|Daniel W. Johansen  
 Kristiania  
2,90 
|T. Linko  
 Reipas Lahti
?  
|?. Kondrup  
Randers Freja  ?  
|-
|Længdespring 
| Holger Warendorph 
 Kristiania
 
6,63 skandinaviskt rekord
|T. Linko  
 Reipas Lahti
6,12
| G. Lunding  
 Göteborg  
6,03  
|-
|Trespring
| Holger Warendorph 
 Kristiania  
13,32
|Daniel W. Johansen
 Kristiania
12,62
|
|-
|Kuglestød 
|Carl Jensen  
Odense GF  
9,73  
|Wigand Møller  
Odense GF  
9,56  
|Jørgen From  
Odense GF  
9,50  
|-
|Diskoskast  
|Wigand Møller  
Odense GF  
30,20  
|Holger Warendorph   
 Kristiania  
30,03  
|Dennis W. Johansen
 Kristiania  
29,63  
|-
|Hammerkast  
|Ivar Hansson  
 Göteborg  
38,26
|
|  
|-
|Spydkast
| Christian Schurmann   
 IFK Malmö  
42,86
|
|   
|-
|15km cross  
|Kjeld Nielsen  
Ben Hur  
1,06,19   
|
|
|-
|Femkamp   
|Carl Jørgensen  
Københavns FF 
|
|
|-
|Tikamp   
|Carl Jørgensen  
Københavns FF 
4366,50p
|
|
|-
|1 eng. mile gang   
|Charles Westergaard
Silkeborg Fremad
7.11 
|Arne Højme Nielsen 
Københavns FF
7.14 
|Chr. Nyberg 
 Helsingfors 7.14,8
|-
|Tovtrækning 
| Københavns FF
|
|
|}

Referencer

Kilder  
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

1906
Sport i 1906
Anton Genov

Anton Genov (født 10. oktober 1966) er en bulgarsk fodbolddommer.Han har pr. juli 2007 aldrig dømt en EM eller VM kamp men han har dømt ni kampe i UEFA-cupen

Kilder

Eksterne henvisninger 

Sportsfolk fra Bulgarien
Fodbolddommere fra Bulgarien
Vaniity

Vaniity (født 26. juli 1973 i Uruapan, Mexico) er en amerikansk transseksuel pornoskuespiller af mexicansk oprindelse.

Vaniity blev født i Uruapan, Mexico den 26. juli 1973. Hendes familie emigrerede til Sunnyvale i det nordlige Californien, da hun var syv år gammel. Vaniity kommer fra en stor familie, hun har seks brødre og fire søstre. Hun er af P'urhepecha afstamning, P'urhepecha er en gruppe af de oprindelige folk, som var centreret i den nordvestlige region Michoacán, Mexico.

I følge Vaniity var hun en feminin dreng, der ubevidst vidste, at han ville vokse op til at blive en pige, "Jeg drømte om at være en slags "Wonder Woman", jeg har altid beundret stærke kvinder, især brunette kvinder, jeg gik i hemmelighed med mine søstres kjoler, og legede åbenlyst med Barbies, lige ledes legede jeg at jeg var make-up artist og mode-konsulent for min mor og søster."

Vaniity er i øjeblikket en pre-op transkvinde og planlægger ikke at få en kønsskifteoperation. hovedårsag til denne beslutning er frygten for, at hun vil miste køns-følelsen og aldrig kunne få en orgasme igen. Vaniity har ved siden af hendes karriere som porno-skuespillerinde lige ledes optrådt i The Man Show, Pornucopia, The Howard Stern Show og Sexcetera. 

Hendes AVN-sejr i 2013 for Årets Transseksuelle Performer markerede anden gang, hun tog trofæet hjem, næsten et årti efter at have blevet den første modtager nogensinde af denne pris i 2004, da denne pris for første så dagens lys ved "The AVN Award Show" i 2004.

karriere 
Vaniity har spillet med i mere 70 film og videoer og har bl.a. arbejdet for produktionsselskaber som Devil's Film, Evil Angel, og Kink.com

Priser 
 2004 AVN Award for Transsexual Performer of The Year
 2007 AVN Award for Transsexual Performer of the Year (nomineret)
 AVN Award nomination for Virtual Vanity, den første interaktive transseksuelle DVD.
 2011 Tranny Award for Lifetime Achievement
 2013 AVN Award for Transsexual Performer of The Year
 2013 AVN Hall of Fame inductee

Kilder

Eksterne henvisninger 

 

Transseksuelle pornoskuespillere fra USA
Heinrich Friedrich Karl vom und zum Stein

Heinrich Friedrich Karl vom und zum Stein (26. oktober 1757 i Nassau – 20. juni 1831) var en tysk friherre og statsmand. 

Han indtrådte 1780 i preussisk statstjeneste og havde efterhånden flere embeder i bjergværks- og domæneforvaltningen. 1796 blev han overpræsident i Westfalen, 1804 minister for told- og handelsdepartementet, gennemførte mange forbedringer, således afskaffelsen af de indre toldafgifter og oprettelsen af et statistisk bureau, samt stræbte ivrig at fjerne alskens embedsmisbrug. 

Efter nederlaget 1806 fik han tilbud om at blive udenrigsminister, men henviste til Hardenberg; derimod gentog han et tidligere forslag om ændring af den øverste styrelse og blev derfor afskediget i unåde januar 1807 som "excentrisk og genialsk, trodsig og stivsindet". Men da Hardenberg måtte gå af efter fredsslutningen i Tilsit, blev Stein atter minister og fik 1. oktober 1807 hele civilforvaltningen under sig.

I 14 måneder ledede han denne med næsten uindskrænket myndighed og lagde grund til den omdannelse såvel af forvaltningen som af samfundsforholdene, der gjorde bondestanden fri, gav udvidet næringsfrihed og kommunalt selvstyre for byerne, ophævede adelens forrettigheder, samt vakte i folket det nye liv, der kom så kraftig til syne under frihedskrigen. Men da han august 1808 i et brev åbent havde udtalt sine meninger, og det var faldet i franske hænder og offentliggjordes i Paris, søgte han straks sin afsked. 

Den tilstods ham 24. november; Napoleon var ikke tilfreds dermed, men krævede ham udleveret og udstedte 16. december fra Madrid et stikbrev imod ham som Frankrigs fjende. Han flygtede derfor til Østerrig. Juni 1812 drog han til Rusland, indkaldt af kejser Alexander I (havde også fået tilbud fra engelsk side), og blev dennes politiske rådgiver.

Efter Napoleons nederlag i Rusland tog han del i forhandlingerne med general Yorck, fik de østpreussiske havne åbnede (i strid med fastlandsspærringen) og en landdagindkaldt, samt landeværn indrettet, og gav således stødet til frihedskrigen. Han ledsagede Alexander I til Tyskland, medvirkede væsentlig til forbundet mod Napoleon og blev efter slaget ved Leipzig sat i spidsen for forvaltningen af de tyske lande, der frigjordes for fransk afhængighed. Skønt ikke egentlig sendemand på
kongressen i Wien tog han dog virksom del i dens forhandlinger, men havde ikke held med sine planer om det tyske riges genoprettelse og grundlæggelsen af et konstitutionelt liv i alle de enkelte tyske stater.

Han modtog ikke senere noget embede, men tog del i Westfalens stænderforsamling (var 1823—31 formand for denne). Han fremkaldte 1819 dannelsen af Gesellschaft für ältere deutsche Geschichtskunde og dettes udgivelse af Monumenta Germaniæ historica (kildeskrifter til Tysklands historie i middelalderen). Den græske frihedskrig støttede han rundhåndet. 1872 rejstes et mindesmærke over ham ved hans slægts stamslot i Nassau; 1875 et andet i Berlin.

Kilder 

 

Ministerpræsidenter fra Preussen
Friherrer fra Tyskland
Tyskere i 1700-tallet
Tyskere i 1800-tallet
Salmonsens
Walhalla
LostAlone

LostAlone er et britisk rock band, der kommer fra byen Derby i England. Bandet består af sanger og guitaristen Steven Battelle, bassisten Allan Williamson og trommeslageren Mark Gibson. Indtil videre har de udgivet et album "Say No To The World", der udkom i 2007.

Diskografi

Album 
 2007 – Say No To The World
 2012 - I'm a UFO in This City

Singler 
 2006 – "Blood Is Sharp"
 2006 – "Unleash The Sands Of All Time"
 2007 – "Elysium"

Musikgrupper fra Storbritannien
Atle Selberg

Atle Selberg (14. juni 1917 i Langesund – 6. august 2007) var en norsk matematiker, kendt for sit arbejde i analytisk talteori. Selberg regnes som en af de største talteoretikere gennem tiden.

Selberg blev født i Langesund. Både hans far og hans to ældre brødre var matematikere. Mens han stadig gik i skole blev han påvirket af Srinivasa Aiyangar Ramanujans arbejde. Selberg blev cand.real. i 1939 og tog sin doktorgrad ved Universitetet i Oslo i 1942.

Selberg flyttede til USA efter anden verdenskrig og blev ansat ved Princeton University fra 1947. Han blev medlem af Institute for Advanced Study, Princeton, USA i 1949.

Under den anden verdenskrig arbejdede han i isolation på grund af nazisternes okkupation af Norge. Efter krigen blev hans udredelser kendt, blandt andet et bevis for at en positiv andel af den imaginære del af de ikketrivielle rødder til Riemanns zeta-funktionen ligger på aksen Re(s) = 1/2. Efter krigen vendte han dig til sieve-teori, et tidligere forsømt område indenfor matematikken, hvor Selberg gjorde store fremskridt. I en artikel i 1947 introducerede han Selbergs sieve, en metode hvor blandt andet vigtige resultater ledte til Chens teorem. I 1950'erne arbejdede han med at introducere spektralteori ind i talteorien, noget som resulterede i Selbergs sporformel, hans mest anerkendte arbejde.

Selberg blev tildelt Fieldsmedaljen i 1950 og Wolfprisen i matematik i 1986. I 1987 blev han udnævnt til kommandør med stjerne af St. Olavs Orden.

Bibliografi 
  Collected papers cop. 1989 1991
 Contributions to the theory of Dirichlet's L functions 1947
 On an elementary method in the theory of primes 1947
 Contributions to the theory of the Riemann zeta function 1946
 On the remainder in the formula for N(T), the number of zeros of ζ (s) in the strip O[t[T  – Oslo, 1944
 On the normal density of primes in small intervals, and the difference between consecutive primes – Oslo, 1944
 On the zeros of Riemann's zeta function 1943
 On the zeros of the Zetafunction of Riemann 1943
 On the zeros of Riemann's zeta function on the critical line 1942
 Über ganzwertige ganze transzendente Funktionen 1941
 Über einen Satz von A. Gelfond 1941
 Über ganzwertige ganze transzendente Funktionen 1941
 Beweis eines Darstellungssatzes aus der Theorie der ganzen Modulformen 1941
 Über die Fourierkoeffizienten elliptischer Modulformen negativer Dimension 1939
 Über einige arithmetische Identitäten'' 1936

Eksterne henvisninger 
 
 I Abels spor – Meninger – Dagbladet.no I Selbergs spor, af Gudleif Forr 
 Atle Selberg til minne , af Nils A.Baas 
 Atle Selbergs private arkiv findes ved NTNU Universitetsbiblioteket Dorabiblioteket  

Matematikere fra Norge
Medlemmer af Videnskabernes Selskab
Modtagere af Fieldsmedaljen
Æresdoktorer ved NTNU
Danske mesterskaber i atletik 1936

Danske mesterskaber i atletik 1936 var det 43. Danske mesterskaber i atletik. 
 
{| class="wikitable" 
! width="110px"|Disciplin 
! width="210px"|Guld
! width="210px"|Sølv
! width="210px"|Bronze
|-
|100 meter  
|Vagn Rasmussen  
Horsens fS 
10,9  
|Iver H. Iversen  
IF Sparta  
11,0  
|Søren Nielsen  
Odense GF  
11,2  
|-
|200 meter  
|Gunnar Christensen  
AIK 95  
21,9  
|Vagn Rasmussen  
Horsens fS  
22,2  
|Max Petersen  
Københavns IF  
23,0  
|-
|400 meter  
|Gunnar Christensen  
AIK 95  
49,3  
|Alfred Ladefoged  
Frederiksberg IF  51,0  
|Asger Horne Jensen  
Horsens fS  51,1  
|-
|800 meter  
|Jørgen Christensen  
Frederiksberg IF  
1,58,1  
|Emanuel Rose  
IF Sparta  
1,58,2  
|Poul H. Petersen  
Aalborg FF  
1,59,0  
|-
|1500 meter  
|Jørgen Christensen  
Frederiksberg IF  
4,05,0  
|Mads Andersen  
Randers Freja  
4,05,6  
|Hans Spannheimer  
Frederiksberg IF  
4,07,0  
|-
|5000 meter  
|Henry Nielsen  
Velo Nørresundby  
14,59,6
|
|  
|-
|10.000 meter  
|Harry Siefert  
IF Sparta  32,10,6  
|Mogens Grove  
Odense GF  33,12,8  
|Carl Christensen  
Kalundborg IF  
33,29,0  
|-
|Maraton  
|Hartington Andersen  
Hellas Roskilde  
2,36,19  
|Holger Mortensen

2,45,53
|
|-
|110 meter hæk 
|Svend Aage Thomsen  
Århus Fremad  
15,2  
|Svend Aage Mortensen  
Københavns IF  
16,1  
|Edvin Larsen  
Ben Hur  
16,2  
|-
|400 meter hæk 
|Edvin Larsen  
Ben Hur  
58,0  
|Louis Lundgreen  
Københavns IF  
58,2 
| 
|-
|Højdespring  
|Svend Aage Thomsen  
Århus Fremad  
1,85  
|Poul Otto  
Ben Hur  
1,80  
|Erik Mogensen  
Kolding IF  
1,75  
|-
|Stangspring  
|Ernst Larsen  
AIK 95  
3,80  
|Kurt Brock  
Københavns IF  
3,60  
|Svend Aage Thomsen  
Århus Fremad  
3,60  
|-
|Længdespring  
|Willy Rasmussen  
Københavns IF  
7,05  
|Ingvard Andersen  
Ben Hur  
6,93  
|Poul Otto  
Ben Hur  
6,77  
|-
|Trespring  
|Ingvard Andersen  
Ben Hur  
13,79  
|Poul Otto  
Ben Hur  
13,38  
|Elmer Lundgren  
Københavns IF  
13,05  
|-
|Kuglestød
|Frode Moesgaard 
AI  
13,32  
|Viggo Petersen  
Københavns IF  
13,08  
|Aage Christiansen 
Københavns IF  
12,65  
|-
|Diskoskast  
|Viggo Pedersen  
Københavns IF  
40,77  
|Ejnar Jensen  
Ben Hur  
40,50  
|Harry Siefert  
Københavns IF  
39,52  
|-
|Hammerkast 
|Carl Nissen  
Kolding IF  
46,60  
|Viggo Nielsen  
Esbjerg AF  
45,40 
|Peter Nielsen  
Skovbakken  
44,13 
|-
|Spydkast 
|Niels Møller  
Horsens fS 
57,87  
|Ib Andersen  
AI  
55,37  
|Ove Nissen  
Kolding IF  
54,19  
|-
|Vægtkast 
|Victor Petersen  
IK99  14,80  
|Viggo Nielsen 
Esbjerg AF  
14,35  
|Aage Abraham  
Vordingborg AC  
14,33  
|-
|4 x 100 meter  
|Københavns IF  
43,8  
|Ben Hur  
44,5  
|Nakskov IF  
45,0  
|-
|4 x 400 meter  
|Frederiksberg IF  
3,28,4  
|Ben Hur  
3,31,2  
|IF Sparta  
3,33,0  
|-
|8km cross  
|Harry Siefert  
IF Sparta  
26,51 
|
| 
|-
|8km cross hold  
|IF Sparta  
9p 
|
|
|}

Kilder: 
DAF i tal
Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

1936
Sport i 1936
Héctor Vergara

Héctor Vergara (født 15. december 1966) er en canadisk fodbolddommer fra Winnipeg, som dømmer i den amerikanske liga Major League Soccer. Han blev aktiv som dommer i 1984, og dømmer som linjedommer. Han har dømt tre VM i fodbold i 2002, 2006 og i 2010 hvor han var linjedommer for Benito Archundia fra Mexico. Hans første internationale kamp var kampen mellem  og  den 22. maj 1995.
 

Fodbolddommere
Sportsfolk fra Canada
Dommere i VM i fodbold 2010
Dommere i VM i fodbold 2006
Dommere i VM i fodbold 2002
Castlereagh

Castlereagh kan henvise til:

Personer
 Marquess of Londonderry, undertitel til Viscount Castlereagh, brugt af markis'en ældste søn særligt
 Robert Stewart, viscount Castlereagh (1769–1822) senere 2. Marquess of Londonderry: irsk statsmand og British Foreign Secretary.

Steder 

I Nordirland:
Castlereagh (borough), distrikt i Belfast
Castlereagh (County Down townland) har givet navn til boroughet
 Castlereagh (County Down barony), opdelt i
 Castlereagh Upper og
 Castlereagh Lower

I Irland
 County Mayo: 
 Castlereagh, Clanmorris, Crossboyne parish
 Castlereagh, Tirawley, Killala parish
 Castlereagh, County Offaly
 County Roscommon:
 Castlerea, by
 Castlereagh (County Roscommon barony), omkring byen
 Castlereagh (County Roscommon townland),
 Castlereagh, County Waterford

I Australien
Castlereagh (New South Wales), forstad til Sydney
Castlereagh River, to floder
Castlereagh Highway, en motorvej i New South Wales

Andre steder
Castlereagh (Nova Scotia), tidligere landsby ved floden Bass i Nova Scotia, Canada
Castlereagh Dam and Reservoir, i Nuwara Eliya-distriktet, Sri Lanka
Sportwagon

Sportwagon er det italienske bilmærke Alfa Romeos betegnelse for stationcarmodeller. Begrebet blev introduceret i 1984 med Alfa Romeo 33 Sportwagon, som fortsatte frem til 1994. Herefter blev navnet først taget i brug igen i 2000 med Alfa Romeo 156 Sportwagon, som i 2006 blev afløst af Alfa Romeo 159 Sportwagon, som i dag er Alfa Romeos eneste stationcarmodel.

Billeder 

Alfa Romeo-modeller
Stationcars